Manchester United ħerqana li joffru kuntratt ġdid lil Jesse Lingard Manchester United huma ħerqana li joffru kuntratt ġdid lill-midfielder Jesse Lingard fis-sajf. Ole Gunnar Solskjaer kien impressjonat bil-wirjiet tal-player ta' 28 sena waqt il-perjodu ta' self tiegħu ma' West Ham United, u l-manager tar-Red Devils issa qed ifittex li jintegrah mill-ġdid fil-pjani tiegħu tal-ewwel team qabel l-istaġun li ġej. Lingard fadallu ftit iktar minn sena fil-kuntratt attwali tiegħu ta' £100,000 fil-ġimgħa, u Manchester United huma lesti li joffrulu ftehim ġdid ta' tliet snin. Madankollu, huwa maħsub li West Ham se jipprovaw jiffirma lill-internazzjonali Ingliż fuq bażi permanenti fi tmiem l-istaġun hekk kif David Moyes iqisu bħala membru ewlieni tal-iskwadra tiegħu 'l quddiem. Il-Hammers jivvalutaw lil Lingard bejn £15m u £20m, iżda Manchester United ikunu jixtiequ iktar minn hekk jekk jintlaħaq ftehim fis-sajf. Il-wirjiet ta' Lingard għal West Ham rawh jirirtorna fit-team nazzjonali Ingliż immexxi minn Gareth Southgate, bl-attakkant jibda u jipprovdi assist fir-rebħa ta' 5-0 kontra San Marino nhar il-Ħamis. Minn meta ngħaqad ma' West Ham f'Jannar, huwa għamel 10 dehriet fil-kompetizzjonijiet kollha, skorja ħames goals u pprovda tliet assists.